ປ. ໂອບາມາ ກ່າວວ່າ ຈະບໍ່ສາມາດ ຜາບແພ້ ພວກ IS ໄດ້ ຖ້າບໍ່ມີ ການຕົກລົງກັນ ເລື້ອງຊີເຣຍ
ທ່ານໂອບາມາ ກ່າວວ່າ ເຮົາຈະບໍ່ສາມາດຢຸດຢັ້ງ ສົງຄາມກາງເມືອງ ຢູ່ທີ່ນັ້ນໄດ້ ໃນເມື່ອຊາວຊີເຣຍສ່ວນໃຫຍ່ ຍັງຖືວ່າ ປ. ອາຊາດ ເປັນຜະເດັດການ ທີ່ໂຫດຫ້ຽມ ແລະ ເປັນຄາດຕະກອນ.
ປະທານາທິບໍດີ ສະຫະລັດ ທ່ານບາຣັກ ໂອບາມາ ກ່າວໃນວັນ ພະຫັດມື້ນີ້ວ່າ ຄວາມພະຍາຍາມເພື່ອຜາບແພ້ ກຸ່ມລັດອິສລາມ ຈະບໍ່ສຳເລັດໄດ້ຈົນກວ່າ ຈະມີຂໍ້ຕົກລົງທາງການເມືອງໃນຊີເຣຍ ແລະ ວ່າທ່ານເຊື່ອວ່າ ການຕົກລົງກັນນັ້ນ ບໍ່ຄວນທີ່ຈະປ່ອຍໃຫ້ ປະທານາທິບໍດີ Bashar al-Assad ກຳອຳນາດຢູ່ຕໍ່ໄປ ທ່ານໂອບາມາ ເວົ້າວ່າ  ທ່ານເວົ້າອີກວ່າ ທ່ານໂອບາມາ ໄດ້ກ່າວຖະແຫລງ ຫຼັງຈາກພົບປະກັບ ນາຍົກລັດຖະມົນຕີ ການາດາ ທ່ານ Justin Trudeau ຢູ່ນອກກອງປະຊຸມເອເຊຍປາຊີຟິກ ໃນປະເທດຟີລິບປິນ ປະຊາຄົມນາໆຊາດ ໄດ້ທຳງານ ເປັນເວລາຫຼາຍກວ່າ 3 ປີ ຫາຊ່ອງທາງເພື່ອຍຸດຕິການຕໍ່ ສູ້ກັນໃນຊີເຣຍ ທີ່ໄດ້ສັງຫານ ຢ່າງໜ້ອຍ 250,000 ຄົນມາແລ້ວ ຈຸດເພັ່ງເລັງທີ່ສຳຄັນ ຂອງກອງປະຊຸມ ກໍແມ່ນການປ່ຽນແປງທາງດ້ານການເມືອງ ແຕ່ບົດບາດຂອງທ່ານ Assad ໄດ້ແບ່ງແຍກ ບັນດາສະມາຊິກສຳຄັນ ເປັນສອງກ້ຳສອງຝ່າຍ ຂອງບັນຫາຂັດແຍ້ງນັ້ນ